મતદારોની આ નારાજગીને ધ્યાન રાખીને નોટા બટન ઉમેરવામાં આવ્યું છે. નોટા એટલે નન ઑફ ધ અબોવ – ઉપરમાંથી એકેય મૂરતિયા ચાલે તેવા નથી. પરંતુ નોટા બટન દબાવાથી પરિણામમાં કોઈ ફરક પડતો નથી. છેલ્લા ચારેક વર્ષમાં થયેલી ચૂંટણીઓમાં કેટલાક જગ્યાએ 3થી પ ટકા સુધીના મતો નોટામાં ગયા છે. ગુજરાતમાં પણ છેલ્લી 2017ની ચૂંટણીમાં નોટાનું પ્રમાણ નોંધપાત્ર રહ્યું હતું. પરંતુ નોટાના મતોને ગણતરીમાં લેવામાં આવતા નથી. તે એક અપક્ષ ઉમેદવાર જેવું જ કામ કરે છે. અમુક પ્રકારના મતો કાપી નાખે એટલે તમુક પ્રકારના ઉમેદવાર ફાવી પણ જાય.